Den mørke trappeopgang, der forener Åboulevarden og Skt. Clemens Bro, skal forvandles. Der skal være bar, restaurant eller butik.

Annonce

Det sorte hul under Skt. Clemens Bro bliver bar, restaurant eller butik.

Trappen, der forener Åboulevarden og Strøget har været afskærmet i halvandet år.

Nu skal der ske noget nyt.

»Vi skal have øje for både store og små steder i vores by, og dette centrale sted har været lidt skummelt med en mørk trappe, som har tiltrukket skidt og snavs. Ved at nedlægge trappen giver vi mulighed for, at der etableres et spændende rum, så der kan skabes liv på stedet,« fortæller Kristian Würtz, rådmand for Teknik og Miljø.

Det er trappen, der tidligere førte fodgængere fra Åboulevarden op til Mackie's pizza og Home, hvor Skt. Clemens Torv bliver til Skt. Clemens Bro.

Den nye køber skal tilføje nyt liv i området og forpligter sig til at etablere en ny trappe, der skal forbinde Skt. Clemens Bro og Åboulevarden.

Aarhus Kommunes stadsarkitekt er tilfreds med, at der nu banes vej for at skabe nyt liv i trappeopgangen.

»Den gamle trappe har ikke været brugt særligt meget, fordi den var mørk, utryg og tiltrak skrald. Med en ny trappe vil vi revitalisere området, og samtidigt understøtter en ny placering af trappen de naturlige fodgængerstrømme, som vi har i dag.« forklarer stadsarkitekt Stephen Willacy.

Han går i dialog med Kulturmiljøområdet, Cityforeningen og Strøgforeningen om den endelige udformning.

Det er trappe, der fører fra Åboulevarden på billede 1 til Skt. Clemens Torv på og Skt. Clemens Bro på billede 2, der skal have nyt liv.